Diari Oficial de la Generalitat Valenciana


Sumari del DOGV 6965, del 14-02-2013 (2013/1237)

Informació pública de la modificació puntual número 24 del pla general.
-----------------------------------------------------------------------

### Dades del document

Número de DOGV
:   6965

Data del DOGV
:   14-02-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/1237


Data del document
:   04-02-2013

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de la modificació puntual número 24 del pla general. [2013/1237]  
En compliment del que disposen els articles 90.2 i 83.2.a de la Llei 16/2005, de 30 de desembre, de la Generalitat, Urbanística Valenciana, es publica l'acord adoptat pel Ple de l'Ajuntament, en la sessió del dia 31 de gener de 2013, en relació amb la modificació puntual número 24 del Pla General de Petrer, que té, textualment, la part dispositiva següent:  
«Primer. Sotmetre a informació pública la modificació puntual número 24 del Pla General de Petrer, redactada pels servicis tècnics municipals, durant el termini d'un mes, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió a la localitat, perquè les persones interessades puguen presentar les al·legacions i suggeriments que estimen oportuns.  
La documentació es podrà consultar a les dependències municipals en horari d'oficina o en la pàgina web de l'Ajuntament .  
Segon. Suspendre, en els termes dels articles 101 i 103 de la Llei 16/2005, de 30 de desembre, de la Generalitat, Urbanística Valenciana, la tramitació i l'atorgament de llicències ambientals, de parcel·lació de terrenys, tala d'arbres, edificació i demolició, en les àrees del territori objecte del projecte de planejament les noves determinacions del qual suposen una modificació del règim urbanístic vigent, sense que calga assenyalar expressament les àrees esmentades.  
  
No obstant això, es podran concedir llicències urbanístiques basades en el règim vigent, sempre que es respecten les determinacions del nou planejament».  
  
Cosa que es publica perquè en prengueu coneixement i als efectes oportuns, i es fa saber que, contra l'apartat primer, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 1/1999, de 13 de gener, pel fet de ser un acte de mer tràmit no s'hi pot interposar un recurs, sense perjuí que hi pugueu mostrar la vostra oposició, perquè es tinga en consideració en la resolució que pose fi al procediment, formulant les al·legacions i presentant els documents i justificacions que estimeu pertinents.  
Contra l'apartat segon, podeu interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que ha dictat l'acord, en el termini d'un mes, a partir de l'endemà del dia que se vos notifique; es considerarà prorrogable al següent dia hàbil el termini marcat quan l'últim dia recaiga en dissabte.  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptador des de l'endemà del dia que se us notifique l'acord, i en el cas d'haver interposat amb anterioritat el de reposició, comptador a partir de la notificació de la seua resolució expressa o de la seua desestimació presumpta, i s'entendrà desestimat este recurs si no hi ha una resolució i notificació expressa en el termini d'un mes des que s'haja interposat. Per a la interposició d'este recurs jurisdiccional no computarà com a termini el mes d'agost.   
Tot això, sense perjuí que pugueu utilitzar altres mitjans d'impugnació si ho estimeu convenient, i sense perjuí del que disposa respecte a la competència territorial dels jutjats i tribunals d'este orde l'article 14 de la Llei 29/1998, de 13 de juliol.  
  
Petrer, 4 de febrer de 2013.- L'alcalde: Pascual Díaz Amat.